Na temelju članka 58. i 118. Zakona o odgoju i obrazovanju u osnovnoj i srednjoj školi i članaka 58. Statuta Osnovne škole Dragutina Tadijanovića, Vukovar, Školski odbor na sjednici održanoj 5. rujna 2018. godine donio je

P R A V I L N I K

O K U Ć N O M R E D U

I. OPĆE ODREDBE

Članak 1.

Ovim Pravilnikom uređuje se kućni red u Osnovnoj školi Dragutina Tadijanovića, Vukovar (u daljem tekstu: Škola)

Članak 2.

Kućnim se redom u Školi:

1. utvrđuju pravila i obveze ponašanja u Školi, unutarnjem i vanjskom prostoru

2. utvrđuju pravila međusobnih odnosa učenika

3. utvrđuju pravila međusobnih odnosa učenika i radnika

4. utvrđuje radno vrijeme

5. utvrđuju pravila sigurnosti i zaštite od socijalno neprihvatljivih oblika ponašanja,

diskriminacije, neprijateljstva i nasilja

6. utvrđuje način postupanja prema imovini.

Članak 3.

Ovaj Pravilnik odnosi se na sve osobe za vrijeme njihova boravka u školskim prostorima.

Članak 4.

S odredbama ovog Pravilnika razrednici su dužni upoznati učenike i njihove roditelje, odnosno skrbnike.

Ovaj Pravilnik obvezno se ističe na vidljivom mjestu kod ulaza u Školu i u hodnicima (na svakom katu) Škole.

II. PRAVILA I OBVEZE PONAŠANJAU ŠKOLI, UNUTARNJEM I VANJSKOM PROSTORU

Članak 5.

Učenici, radnici Škole te druge osobe mogu boraviti u prostoru Škole tijekom radnog vremena Škole, osim u slučajevima organiziranih aktivnosti kao i u drugim slučajevima o čemu odlučuje ravnateljica škole.

Članak 6.

U prostoru Škole zabranjeno je:

- pušenje

- nošenje oružja

- pisanje po zidovima i inventaru škole

- bacanje izvan koševa za otpatke papira, žvakaćih guma i sl.

- unošenje i konzumiranje alkohola i narkotičkih sredstava

- unošenje sredstava, opreme i uređaja koji mogu izazvati požar ili eksploziju

- igranje igara na sreću i sve vrste kartanja

- unošenje tiskovina nepoćudnog sadržaja

- krađa i uništavanje tuđe i školske imovine

- omalovažavanje, tučnjave i zlostavljanje

Učenici ne smiju bez odobrenja ravnatelja dovoditi u Školu strane osobe.

Svim osobama zabranjeno je dovoditi životinje u prostorije i okoliš Škole, osim ako to stručna osoba zatraži, a ravnateljica odobri.

Članak 7.

Zabranjeno je korištenje mobitela učenicima za vrijeme nastave i odmora u prostoru Škole.

Iznimno od navedenog, učenici osobne mobitele mogu koristiti na satu u svrhu odgojno obrazovnog rada uz dozvolu dežurnog učitelja, stručne službe ili predmetnog učitelja.

U slučaju prijeke potrebe učenici mogu koristiti fiksni i mobilni telefon Škole koji se nalaze u tajništvu.

Učenicima koji budu kršili navedene odredbe, mobiteli će biti oduzeti i pohranjeni u tajništvu Škole gdje će ih moći preuzeti roditelji učenika.

U slučaju učestalog kršenja odredbi od strane istog učenika, prilikom određivanja kazne, primijeniti će se odredbe Pravilnika o pedagoškim mjerama.

Članak 8.

Učenici i radnici Škole dužni su se kulturno odnositi prema roditeljima i drugim osobama koje borave u školi.

Članak 9.

Učenici mogu boraviti u Školi u vrijeme određeno za nastavu i ostale oblike odgojno-obrazovnog rada.

Učenik je dužan doći u Školu najkasnije pet minuta prije početka nastave, a napustiti Školu najkasnije 15 minuta nakon završetka školskih obveza.

Članak 10.

Učenik je dužan:

- poštivati školeske vrijednosti, pravila i autoritete

- kulturno se ponašati za vrijeme boravka u Školi i izvan nje

- prijaviti nasilno ponašanje

- održavati čistima i urednima prostore Škole

- dolaziti uredan u Školu

- nakon dolaska u Školu odjevne predmete i osobne stvari odložiti na mjesto određeno za

tu namjenu - preobuku su dužni nositi i koristiti svi učenici škole

- mirno ući u učionicu prije početka nastave i pripremiti se za rad

Članak 11.

Izostanke iz škole učenici su dužni opravdati:

- pravovaljanim dokumentom izdanim od nadležnog liječnika ili medicinske ustanove

- ispričnicom roditelja-skrbnika

- ispričnicom sportskog kluba, organizacije ili udruge kojoj učenik pripada

Članak 12.

Na znak za početak nastave učenici su obvezni biti na svojim mjestima i pripremiti pribor za rad.

Učenik može svoje mjesto rada promijeniti samo uz dopuštenje razrednika ili predmetnog učitelja.

U kabinet učenici trebaju ući zajedno s učiteljem.

Članak 13.

Učenici koji su zakasnili na nastavu trebaju tiho ući u učionicu i ispričati se učitelju.

Svako kašnjenje učenika na nastavu učitelj je dužan evidentirati.

Učenik može napustiti sat u njegovom tijeku ili izostatu sa sata samo uz dozvolu

predmetnog nastavnika.

Članak 14.

Tijekom nastave učenici ne smiju razgovarati, šaptati, dovikivati se, prepirati i šetati po razredu. Učenik koji želi nešto pitati ili priopćiti, treba svoju namjeru pokazati dizanjem ruke. Učenik kojega je učitelj prozvao, dužan je ustati.

Članak 15.

Na nastavi učenik ne smije koristiti laptop, mobitel, walkman i druge slične aparate.

Učitelj može privremeno oduzeti učeniku gore navedeno pomagalo.

Privremeno oduzeto pomagalo vratit će se po završetku nastave učeniku ili roditelju prema odluci učitelja.

Članak 16.

Učenici imaju pravo na veliki odmor i male odmore između nastavnih sati. Mali odmor traje pet minuta, a veliki odmor 15 minuta.

Za vrijeme malih odmora učenici ne smiju napuštati zgradu, a za vrijeme velikog odmora mogu boraviti u dvorištu škole ako vremenski uvjeti to dozvoljavaju.

Članak 17.

U razrednom odjelu tjedno se određuju dva redara.

Redari:

- pregledaju učionicu i o uočenim nepravilnostima ili oštećenjima izvješćuju dežurnog

učitelja

- pripremaju učionicu za nastavu, brišu ploču i donose prema potrebi nastavna sredstva i

pomagala

- izvješćuju dežurnog učitelja o nenazočnosti predmetnog učitelja na nastavi

- prijavljuju učiteljima početkom svakoga nastavnog sata nenazočne učenike

- izvješćuju o nađenim predmetima učitelja, a predmete (knjige, bilježnice, olovke,

odjeću, nakit i sl.) odnose u tajništvo

- nakon završetka nastave posljednji napuštaju učionicu uz prethodnu provjeru

ispravnosti učionice, oštećenju zidova, klupa, stolaca i ostalog inventara te o uočenim

oštećenjima izvješćuju dežurnog učitelja ili tajnika

- paze da učenici ne odbacuju smeće u prostorima Škole, osim na za to predviđena

mjesta

- izvješćuju dežurnog učitelja o narušavanju utvrđenog kućnog reda

Članak 18.

Za vrijeme odmora jedan od redara obvezno mora biti u učionici i održavati red.

Svakog učenika koji se ne pridržava reda, redar je ovlašten prijaviti dežurnom učitelju.

Članak 19.

Redare iz članka 15. ovog pravilnika određuje razrednik prema abecednom redu a odlukom Učiteljskog vijeća evidencija o tjednim redarima upisuje se u Razrednu knjigu

na dogovoreno mjesto.

Članak 20.

Učenici mogu objedovati samo u blagovaonici.

Preije ulaska u blagovaonicu učenik je dužan oprati ruke.

Za vrijeme objeda u blagovaonici mora biti red i mir.

Nakon završenog objeda učenik je dužan pribor za jelo odložiti na odgovarajuće mjesto.

III. PRAVILA MEĐUSOBNIH ODNOSA UČENIKA

Članak 21.

U međusobnim odnosima učenici:

- trebaju pružati pomoć drugim učenicima Škole

- trebaju dati primjeren savjet drugim učenicima u skladu s njihovim interesima

- dužni su omogućiti drugim učenicima da iznose svoje mišljenje

- trebaju informirati druge učenike o događajima u Školi

- ne smiju ometati druge učenike u učenju i praćenju nastave

- mogu predlagati osnivanje učeničkih udruga

- trebaju poštovati i njegovati spolnu ravnopravnost

- mogu ustrojavati razne oblike kulturno-umjetničkih, športskih i drugih sadržaja

Članak 22.

U međusobnim odnosima između učenika nije dopušteno:

- izražavati nesnošljivost prema bilo kojem učeniku zasnovanu na socijalnom, etničkom, nacionalnom i drugom porijeklu

- nesporazume rješavati verbalnim i fizičkim nasiljem

- izvrgavati bilo kojeg učenika verbalnom izrugivanju, meltretiranju zbog bilo kojeg razloga

- međusobno se nazivati podrugljivim imenima i sl.

- korištenje povišenih tonova

- vrijeđanje

- omalovažavanje

- ismijavanje zbog bilo kojeg razloga i dr.

Članak 23.

Međusobne sporove učenici ne smiju rješavati svađom i fizičkim obračunom, uvrjedama, širenjem neistina i sl.

U slučaju međusobnog spora učenici su dužni zatražiti pomoć dežurnog učitelja ili razrednika koji o sporu sačinjava pisanu zabilješku u skladu s Protokolom o postupanju

U slučaju nasilja.

IV. PRAVILA MEĐUSOBNIH ODNOSA UČENIKA I RADNIKA ŠKOLE

Članak 24.

U komunikaciji između učenika i učitelja obostrano nije dopušteno:

- korištenje povišenih tonova

- vrijeđanje

- omalovažavanje

- ismijavanje zbog bilo kojeg razloga i dr.

Članak 25.

Učenici su dužni uljudno se odnositi prema učiteljima i drugim radnicima Škole.

Učenici su dužni pozdraviti radnike Škole u školskom prostoru i izvan njega.

Učenici su dužni ustajanjem pozdraviti osobu koja ulazi u učionicu za vrijeme nastavnog sata.

Članak 26.

Kod ulaska u Školu ili izlaska iz Škole učenici trebaju dati prednost starijim osobama.

Članak 27.

Učenici smiju samo uz dopuštenje ulaziti u zbornicu, ured ravnatelja i tajnika.

Kod ulaska u učionicu ili drugi prostor u kojem se tada održava nastava, učenik prvo treba pokucati, a zatim tiho ući i priopćiti učitelju razlog dolaska. Zadaću zbog koje je došao, može obaviti uz odobrenje učitelja.

Članak 28.

Imenik učenika i dnevnik rada na nastavu i s nastave mogu nositi samo učitelji.

Učenicima nije dopušteno nositi na nastavu i s nastave dnevnik rada i imenik učenika.

Nikome nije dopušteno iznošenje imenika učenika i dnevnika rada izvan Škole.

Članak 29.

Učitelj ne smije za vrijeme nastave narediti učeniku da izađe iz učionice.

Zabranjeno je kažnjavanje učenika udaljavanjem s nastave.

Učitelj ne smije iz osobnih razloga za vrijeme nastave slati učenika izvan prostora škole.

Dozvoljeno je slati učenika izvan prostora škole ako je to planirano kao aktivnost u izvanučioničkoj ili terenskoj nastavi za koju su roditelji dali suglasnost na početku školske godine ili tijekom školske godine.

V. RADNO VRIJEME

Članak 30.

Radno vrijeme Škole je od 6,30 sati do 20,30 sati.

Članak 31.

Radnici su dužni dolaziti na posao i odlaziti s posla prema rasporedu radnog vremena.

Način evidencije nazočnosti na radu određuje ravnateljica.

Članak 32.

Roditelji mogu razgovarati s učiteljima Škole u dane primanja roditelja ili u vrijeme koje odredi razrednik odnosno predmetni učitelj svojim usmenim ili pismenim pozivom .

Roditeljima nije dozvoljeno uvoditi ili čekati učenike u prostorijama škole osim ako to dozvoli dežurni učitelj.

Roditeljima nije dozvoljen ulazak u prostor blagavaonice iz higijenskih razloga.

Članak 33.

Raspored radnog vremena ravnatelja i tajnika u svezi s prijamom stranaka obvezno se ističe na ulaznim vratima Škole.

.

VI. PRAVILA SIGURNOSTI I ZAŠTITE OD SOCIJALNO NEPRIHVATLJIVIH OBLIKA

PONAŠANJA, DISKRIMINACIJE, NEPRIJATELJSTVA I NASILJA

Članak 34.

Radnici Škole u suradnji s učenicima dužni su se skrbiti za siguran boravak i rad u Školi.

Osobe koje iz opravdanih razloga posjećuju školu, a nisu zaposlenici škole dužni svoj ulazak prijaviti na portirnici škole te ostaviti svoje osobne podatke.

Članak 35.

U školi za vrijeme rada dežuraju učitelji i tehničko osoblje, a prema potrebi i mogućnostima i zaštitar.

Raspored i obveze dežurnih učitelja određuje ravnatelj

Raspored dežurstava objavljuje se na oglasnoj ploči Škole.

Članak 36.

Dežurni učitelj:

- dolazi u školu 15 minuta prije zvona za ulazak učenika u školu bez obzira na osobni raspored sati

- određuje vrijeme ulaska učenika u zgradu

- vodi računa da učenici imaju preobuku i da su svi učenici zbrinuti do ulaska u školski autobus (učenici moraju biti pod nadzorom)

- učitelj treba biti u hodniku i dvorištu škole prije nastave i za vrijeme velikog odmora gdje nadzire ponašanje učenika

- prijavljuje stručnoj službi uočena oštećenja ili učenike koji se neprimjereno ponašaju

- brine se o osiguranju uvjeta za normalno odvijanje nastave u odsutnosti ravnatelja i stručnih suradnika

- vodi brigu o tome obavljaju li redari svoju dužnost

- organizira zamjenu u nastavi u odsutnosti satničara i voditelja smjene

- u slučaju odsustva stručne službe Škole organizira liječničku intervenciju ili pružanje prve pomoći učenicima ili radnicima Škole te obavještava roditelje učenika

- dežura u školi do dolaska dežurnog učitelja iz suprotne smjene

Članak 37.

Mjesto i trajanje dežurstva određuje satničar.

Članak 38.

Dežurni vodi knjigu dežurstva.

U knjigu dežurstva upisuju se podaci koje odredi ravnatelj.

Članak 39.

Na mjestu dežurstva na vidljivom mjestu moraju se istaknuti brojevi telefona policije, vatrogasaca, hitne pomoći i Državne uprave za zažtitu i spašavanje.

Članak 40.

U Školi je svakome zabranjeno izražavanje diskriminacije na osnovi rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u građanskim udrugama, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, genetskog naslijeđa, rodnog identiteta, izražavanja ili spolne orijentacije.

Svatko tko kod drugih uoči postupanje suprotno stavku 1. ovog članka, treba svoje saznanje priopćiti pučkom pravobranitelju.

Članak 41.

U Školi je zabranjen svaki oblik nasilja, izražavanja neprijateljstva, nesnošljivosti i drugoga neprimjerenog ponašanja.

Svatko je dužan upozoriti osobu koja protupravnim činjenjem krši zabranu iz stavka 1. ovog članka.

Od osobe koja i nakon upozorenja iz stavka 2. ovog članka nastavi s kršenjem zabrane iz stavka 1. ovog članka, treba zatražiti da se udalji iz prostora protupravnog činjenja.

Ako se osoba ne udalji iz prostora protupravnog činjenja, svatko se treba za pomoć obratiti najbližoj policijskoj postaji ili postupiti prema Protokolu u slučaju nasilja (Vlada RH) među djecom i mladima.

VII. POSTUPANJE PREMA IMOVINI

Članak 42.

Radnici, učenici i druge osobe koje borave u Školi, dužne su se skrbiti o imovini Škole prema načelu dobroga gospodara.

Članak 43.

Radnici i učenici moraju se racionalno koristiti sredstvima Škole koja su im stavljena na raspolaganje.

Svaki uočeni kvar na instalacijama električne struje, plina ili vodovoda, grijanja ili drugi kvar, radnici i učenici obvezni su prijaviti ravnatelju ili tajniku.

Članak 44.

Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate , zaključati radne prostorije a učitelji ispratiti učenike do islaska iz objekta škole.

Članak 45.

Učenici su dužni čuvati udžbenike i druga obrazovna i nastavna sredstva, a knjige posuđene u knjižnici pravodobno neoštećene vratiti.

U slučaju oštećenja izazvanog neprihvatljivim ponašanjem učenika, šteta se mora nadoknaditi u dogovoru s roditeljima.

Članak 46.

Kod napuštanja školskog prostora radnici i učenici trebaju ponijeti svoje stvari.

Škola nije odgovorna za nestanak stvari osoba iz stavka 1. ovoga članka tijekom njihova boravka u školskom prostoru.

Članak 47.

Radnici, učenici i druge osobe odgovorne su za štetu koju učine na imovini Škole prema Zakonu o obveznim odnosima.

VIII. PRIJELAZNE I ZAVRŠNE ODREDBE

Članak 48.

Ova odluka stupa na snagu danom objavljivanja na oglasnoj ploči Škole odnosno

05. rujna 2018. godine.

Predsjednica školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jasenka Pehar